wannaphong/clean_thaiwikipedia huggingface dataset:
# ตำบลเมืองพะไล
เมืองพะไล เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองพะไล 

 อาณาเขตติดต่อ 
 ทิศเหนือ ติดต่อกับ ตำบลบัวลาย (อำเภอบัวลาย)
 ทิศใต้ ติดต่อกับ ตำบลสามเมือง (อำเภอสีดา)
 ทิศตะวันออก ติดต่อกับ ตำบลหนองหว้า (อำเภอบัวลาย)
 ทิศตะวันตก ติดต่อกับ ตำบลบัวลาย (อำเภอบัวลาย)

 การปกครอง 
ตำบลเมืองพะไล แบ่งการปกครองออกเป็น 9 หมู่บ้าน คือ

 หมู่ที่ 1 ฝาผนัง
 หมู่ที่ 2 แดงน้อย
 หมู่ที่ 3 พะไล
 หมู่ที่ 4 หลุบทุ่ม
 หมู่ที่ 5 สระนํ้าเที่ยง
 หมู่ที่ 6 เพ็ดน้อย
 หมู่ที่ 7 หนองเรือ
 หมู่ที่ 8 โนนสะอาด
 หมู่ที่ 9 หนองแก

 สถานที่สำคัญ 
 ศูนย์ราชการ  
 ที่ว่าการอำเภอบัวลาย
 สถานีตำรวจภูธรบัวลาย

 การศึกษา  
 โรงเรียน
 โรงเรียนบ้านแดงน้อย
 โรงเรียนบ้านเพ็ดน้อย
 โรงเรียนบ้านฝาผนัง

 การสาธารณสุข
 โรงพยาบาลส่งเสริมสุขภาพตำบล 1 แห่ง
 โรงพยาบาลส่งเสริมสุขภาพตำบล เมืองพะไล
 โรงพยาบาล
 โรงพยาบาลบัวลาย
# ตำบลบัวลาย
บัวลาย เป็นตำบลแห่งหนึ่งในอำเภอบัวลาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัวลาย และ องค์การบริหารส่วนตำบลบัวลาย 

 อาณาเขตติดต่อ 
 ทิศเหนือ ติดต่อ อำเภอพล (จังหวัดขอนแก่น)
 ทิศใต้ ติดต่อ ตำบลสามเมือง (อำเภอสีดา)
 ทิศตะวันออก ติดต่อ ตำบลเมืองพะไล (อำเภอบัวลาย)
 ทิศตะวันตก ติดต่อ ตำบลโนนจาน (อำเภอบัวลาย)

 การปกครอง 
 หมู่บ้าน 

 หมู่ที่ 1 หนองบัวลาย (เขต ทต.)
 หมู่ที่ 2 วังโพน (เขต อบต.)
 หมู่ที่ 3 ขามป้อม (เขต อบต.)
 หมู่ที่ 4 ป่าหวาย (เขต อบต.)
 หมู่ที่ 5 หนองแสง (เขต อบต.)
 หมู่ที่ 6 โนนสว่าง (เขต อบต.)
 หมู่ที่ 7 แสงสว่าง (เขต อบต.)
 หมู่ที่ 8 ดอนหัน (เขต อบต.)
 หมู่ที่ 9 ตลาดหนองบัวลาย (เขต ทต.)
 หมู่ที่ 10 หนองห่าง (เขต ทต. และ อบต.)
 หมู่ที่ 11 หนองบัวพัฒนา (เขต ทต. และ อบต.)
 หมู่ที่ 12 หนองไฮ (เขต อบต.)
 หมู่ที่ 13 โนนสวรรค์ (เขต อบต.)

 การปกครองส่วนท้องถิ่น 
พื้นที่ของตำบลบัวลาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลหนองบัวลาย                3.028             872       2,437องค์การบริหารส่วนตำบลบัวลาย             48.0             1,452      5,027 รวม                                                51.028           2,324       7,464
 สถิติจำนวนประชากรและบ้านของตำบลบัวลาย ข้อมูล ณ ธันวาคม 2564

 สถานที่สำคัญ 
 การศึกษา
 ศูนย์พัฒนาเด็กเล็ก 1 แห่ง
 โรงเรียนอนุบาลเทศบาลหนองบัวลาย
 โรงเรียนประถมศึกษา
 โรงเรียนบ้านวังโพน
 โรงเรียนบ้านขามป้อม
 โรงเรียนบ้านป่าหวาย
 โรงเรียนบ้านหนองแสง
 โรงเรียนเทศบาลหนองบัวลาย
 โรงเรียนอนุบาลกอบัว (เอกชน)	
 โรงเรียนมัธยมศึกษา
 โรงเรียนบัวลาย
# ตำบลลำมูล
ลำมูล เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลลำมูล ตั้งอยู่ห่างจากอำเภอโนนไทย ประมาณ 15 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลหนองงูเหลือม (อำเภอเฉลิมพระเกียรติ) และตำบลโตนด (อำเภอโนนสูง)
 ทิศใต้ ติดต่อกับ ตำบลหนองพลวง (อำเภอจักราช) และตำบลท่าช้าง (อำเภอเฉลิมพระเกียรติ)
 ทิศตะวันออก ติดต่อกับ ตำบลบิง (อำเภอโนนสูง) และตำบลหนองพลวง (อำเภอจักราช)
 ทิศตะวันตก ติดต่อกับ ตำบลท่าช้าง และตำบลหนองงูเหลือม (อำเภอเฉลิมพระเกียรติ)

 การปกครอง 
ตำบลลำมูล แบ่งการปกครองออกเป็น 7 หมู่บ้าน คือ

 หมู่ที่ 1 ป่ารัง
 หมู่ที่ 2 โนนทอง
 หมู่ที่ 3 มะค่า
 หมู่ที่ 4 นาราด
 หมู่ที่ 5 นาราดพัฒนา
 หมู่ที่ 6 หนองโจด
 หมู่ที่ 7 โนนมันเทศ

 สถานที่สำคัญ 
 การศึกษา  
 ศูนย์พัฒนาเด็กเล็ก 1 แห่ง
 ศูนย์พัฒนาเด็กเล็กองค์การบริหารส่วนตำบลลำมูล
 โรงเรียน
 โรงเรียนบ้านโนนมันเทศ
 โรงเรียนบ้านหนองโจด
 โรงเรียนไตรมิตรวิทยา

 การสาธารณสุข
 โรงพยาบาลส่งเสริมสุขภาพตำบล 1 แห่ง
 โรงพยาบาลส่งเสริมสุขภาพตำบล นาราดพัฒนา

 การศาสนา
 วัด/สำนักสงฆ์
 สำนักสงฆ์วัดป่าริมมูล
 สำนักสงฆ์โนนฟ้าร้อง
 วัดมะค่าป่ารัง
 วัดหนองโจด
 วัดธรรมทานวนาราม (วัดวังม่วง)
 วัดโนนมันเทศ
# เมซีเย 9
เมซีเย 9 (Messier 9 ที่รู้จักกันดีในชื่อ เอ็ม 9 หรือ เอ็นจีซี 6333)  เป็นกระจุกดาวทรงกลมที่ตั้งอยู่ในกลุ่มดาวคนแบกงู อยู่ในตำแหน่งทางตอนใต้ของกลุ่มดาว ทางตะวันตกเฉียงใต้ของดาวอีตา-คนแบกงู (Eta Ophiuchi) และอยู่ส่วนบนของเมฆฝุ่นมืดที่มีชื่อว่า บาร์นาร์ด 64 ถูกค้นพบโดย ชาร์ล เมซีเย นักดาราศาสตร์ชาวฝรั่งเศสในวันที่ 3 มิถุนายน ค.ศ. 1764 เมซีเยคิดว่าวัตถุนี้เป็นเนบิวลาที่ไม่มีดาวฤกษ์ แต่ทว่าในปี ค.ศ. 1783 วิลเลียม เฮอร์เชล นักดาราศาสตร์ชาวอังกฤษ ใช้แผ่นสะท้อนแสงเพื่อแยกดาวแต่ละดวงภายในกระจุกดาวได้ เขาคาดว่ากระจุกดาวจะมีเส้นผ่านศูนย์กลาง 7–8 ลิบดา โดยมีดาวฤกษ์หนาแน่นใกล้บริเวณศูนย์กลาง

ขนาดโชติมาตรปรากฏ 7.7 และขนาดเชิงมุม 9.3 ลิบดา ดังนั้นจึงเป็นกระจุกดาวทรงกลมที่สังเกตได้อย่างง่ายดายด้วยกล้องโทรทรรศน์หรือกล้องสองตา เอ็ม 9 เป็นหนึ่งในกระจุกดาวทรงกลมที่อยู่ใกล้กับศูนย์กลางของกาแล็กซีทางช้างเผือกที่สุด ตั้งอยู่ห่างจากศูนย์กลางประมาณ 5,500 ปีแสงและตั้งอยู่ห่างจากโลกประมาณ 25,800 ปีแสง

ความส่องสว่างรวมของกระจุกดาวนี้อยู่ที่ประมาณ 120,000 เท่าของดวงอาทิตย์ โดยมีขนาดโชติมาตรสัมบูรณ์ −8.04 ดาวฤกษ์สว่างที่สุดที่ตั้งอยู่ใน เอ็ม 9 มีขนาดโชติมาตรปรากฏ 13.5 สามารถมองเห็นในกล้องโทรทรรศน์ขนาดปานกลางโดยนักดาราศาสตร์สมัครเล่น เอ็ม 9 มีดาวแปรแสง 24 ดวง ประกอบด้วยดาวแปรแสงอาร์อาร์ไลรี 21 ดวง, ดาวแปรแสงคาบยาว 1 ดวง, ดาวแปรแสงเซเฟอิดชนิดที่สอง 1 ดวง และดาวคู่คราส 1 ระบบ โดยไม่พบดาวแปลกพวกสีน้ำเงิน หรือดาวแปรแสง SX PhoenicisClement, C. M., Ip, P.  & Robert, N. (พฤศจิกายน 1984). A new investigation of the variable stars in the globular cluster Messier 9. The Astronomical Journal, 89(11): 1707–1711, 1766. . . จากคาบของดาวแปรอาร์อาร์ไลรี กระจุกดาวนี้จัดอยู่ในประเภท "Oosterhoff" ชนิดที่ 2 ซึ่งการกำเนิดจะไม่เกิดนอกบริเวณกาแล็กซี เอ็ม 9 มีอายุประมาณ 12 พันล้านปี

บริเวณใกล้กับเอ็ม 9 บนท้องฟ้า ที่ประมาณ 80 ลิบดา (องศา) ทางทิศตะวันออกเฉียงเหนือของเอ็ม 9 มีกระจุกดาวทรงกลมเอ็นจีซี 6356 ที่มีแสงหรี่กว่า และในระยะเดียวกันทางตะวันออกเฉียงใต้มีกระจุกดาวทรงกลม เอ็นจีซี 6342 ตั้งอยู่

 ระเบียงภาพ
# ตำบลหนองหว้า (อำเภอบัวลาย)
หนองหว้า เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองหว้า 

 อาณาเขตติดต่อ 
 ทิศเหนือ ติดต่อกับ ตำบลหนองแวงโสกพระ (อำเภอพล จังหวัดขอนแก่น)
 ทิศใต้ ติดต่อกับ ตำบลสามเมือง (อำเภอสีดา)
 ทิศตะวันออก ติดต่อกับ ตำบลวังไม้แดง (อำเภอประทาย) และตำบลหนองตาดใหญ่ (อำเภอสีดา)
 ทิศตะวันตก ติดต่อกับ ตำบลบัวลาย และตำบลเมืองพะไล (อำเภอบัวลาย)

 การปกครอง 
ตำบลหนองหว้า แบ่งการปกครองออกเป็น 9 หมู่บ้าน คือ

 หมู่ที่ 1 หนองแวง
 หมู่ที่ 2 หนองผือ
 หมู่ที่ 3 คึมมะอุ
 หมู่ที่ 4 หนองจาน
 หมู่ที่ 5 ตลาดหนองแวง
 หมู่ที่ 6 หนองตาดน้อย
 หมู่ที่ 7 หนองหว้า
 หมู่ที่ 8 หัวนาคำ
 หมู่ที่ 9 สวนหม่อน

 สถานที่สำคัญ 
 การศึกษา  
 ศูนย์พัฒนาเด็กเล็ก 2 แห่ง
 ศูนย์พัฒนาเด็กเล็กบ้านคึมมะอุ-สวนหม่อน
 ศูนย์พัฒนาเด็กเล็กหนองหว้า

 โรงเรียน
 โรงเรียนชุมชนหนองแวงสุวิทย์
 โรงเรียนบ้านหนองผือ
 โรงเรียนบ้านหนองจาน
 โรงเรียนบ้านคึมมะอุ

 โรงเรียนมัธยมศึกษา 
 โรงเรียนหนองหว้าพิทยาสรรค์	

 การสาธารณสุข
 โรงพยาบาลส่งเสริมสุขภาพตำบล 2 แห่ง
 โรงพยาบาลส่งเสริมสุขภาพตำบลหนองแวง
 โรงพยาบาลส่งเสริมสุขภาพตำบลคึมมะอุ

 การศาสนา 
 วัด/สำนักสงฆ์ 
 วัดบ้านหนองแวง 
 วัดราษฎร์ประดิษฐ์ 
 วัดสว่างศรีมงคล 
 วัดป่าธรรมดา 
 วัดบ้านหนองจาน 
 วัดศรีชมพู
# ตำบลโนนจาน
โนนจาน เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนจาน

 อาณาเขตติดต่อ 
 ทิศเหนือ ติดต่อกับ อำเภอพล และอำเภอแวงน้อย (จังหวัดขอนแก่น)
 ทิศใต้ ติดต่อกับ ตำบลบัวใหญ่ ตำบลด่านช้าง (อำเภอบัวใหญ่) และตำบลบัวลาย (อำเภอบัวลาย) 
 ทิศตะวันออก ติดต่อกับ ตำบลบัวลาย (อำเภอบัวลาย) 
 ทิศตะวันตก ติดต่อกับ ตำบลขุนทอง (อำเภอบัวใหญ่)

 การปกครอง 
ตำบลโนนจาน แบ่งการปกครองออกเป็น 14 หมู่บ้าน คือ

 หมู่ที่ 1 โนนจาน
 หมู่ที่ 2 โนนดู่
 หมู่ที่ 3 โนนแดง
 หมู่ที่ 4 โนนเมือง
 หมู่ที่ 5 โนนสำราญ
 หมู่ที่ 6 ห้วยม่วง
 หมู่ที่ 7 ศาลาดิน
 หมู่ที่ 8 โนนค้อ
 หมู่ที่ 9 หนองคอม
 หมู่ที่ 10 หลุบกุง
 หมู่ที่ 11 เหลิ่งหิน
 หมู่ที่ 12 หนองขาม
 หมู่ที่ 13 หนองกุงพัฒนา
 หมู่ที่ 14 โนนเสี้ยว

 สถานที่สำคัญ 
 การศึกษา  
 ศูนย์พัฒนาเด็กเล็ก 5 แห่ง
 ศูนย์พัฒนาเด็กเล็ก บ้านโนนดู่
 ศูนย์พัฒนาเด็กเล็ก วัดบ้านศาลาดิน
 ศูนย์พัฒนาเด็กเล็ก บ้านหลุบกุง
 ศูนย์พัฒนาเด็กเล็ก บ้านห้วยม่วง
 ศูนย์พัฒนาเด็กเล็ก บ้านหนองคอม
 โรงเรียน
 โรงเรียนวัดบ้านศาลาดิน 
 โรงเรียนบ้านหลุบกุง
 โรงเรียนบ้านห้วยม่วง
 โรงเรียนบ้านโนนดู่
 โรงเรียนบ้านหนองคอม

 การสาธารณสุข
 โรงพยาบาลส่งเสริมสุขภาพตำบล 1 แห่ง
 โรงพยาบาลส่งเสริมสุขภาพตำบล โนนจาน
# รางวัลเจแปนอะแคเดมีฟิล์ม สาขาภาพยนตร์แห่งปี
รางวัลเจแปนอะแคเดมีฟิล์ม สาขาภาพยนตร์แห่งปี  เป็นรางวัลภาพยนตร์ที่มอบให้แก่ภาพยนตร์ญี่ปุ่นยอดเยี่ยมในงานรางวัลเจแปนอะแคเดมีฟิล์มซึ่งจัดขึ้นเป็นประจำทุกปี

ครั้งที่ปีชื่อเรื่องชื่อเรื่องภาษาญี่ปุ่นผู้กำกับอ้างอิง11977ความสุขของผ้าเช็ดหน้าสีเหลือง幸福の黄色いハンカチโยชิ ยามาดะ21978The Incident事件โยชิตาโร โนมูระ31979คนดุล้างเมืองเดือด復讐するは我にありโชเฮ อิมามูระ41980Zigeunerweisenツィゴイネルワイゼンเซจุน ซูซูกิ51981Station駅 STATIONยาซูโอะ ฟูรูฮาตะ61982Fall Guy蒲田行進曲คินจิ ฟูกาซากุ71983โศกนาฏกรรมพิพาทสังคม楢山節考โชเฮ อิมามูระ81984The Funeralお葬式จูโซ อิตามิ91985Gray Sunset花いちもんめชุนยะ อิโต101986House on Fire火宅の人คินจิ ฟูกาซากุ111987A Taxing Womanマルサの女จูโซ อิตามิ121988The Silk Road敦煌จุนยะ ซาโต131989ฝนเดือด黒い雨โชเฮ อิมามูระ141990Childhood Days少年時代มาซาฮิโระ ชิโนดะ151991My Sons息子โยจิ ยามาดะ161992Sumo Do, Sumo Don'tシコふんじゃった。มาซายูกิ ซูโอะ171993A Class to Remember学校โยจิ ยามาดะ181994Crest of Betrayal忠臣蔵外伝 四谷怪談คินจิ ฟูกาซากุ191995A Last Note午後の遺言状คาเนโตะ ชินโด201996แชลวีดันซุ?Shall we ダンス?มาซายูกิ ซูโอะ211997เจ้าหญิงจิตวิญญาณแห่งพงไพรもののけ姫ฮายาโอะ มิยาซากิ221998Begging for Love愛を乞うひとฮิเดยูกิ ฮิรายามะ231999Poppoya鉄道員ยาซูโอะ ฟูรูฮาตะ242000After the Rain雨あがるทากาชิ โคอิซูมิ252001มิติวิญญาณมหัศจรรย์千と千尋の神隠しฮายาโอะ มิยาซากิ262002ทไวไลท์ซามูไรたそがれ清兵衛โยจิ ยามาดะ272003When the Last Sword Is Drawn壬生義士伝โยจิโร ทากิตะ282004Half a Confession半落ちคิโยชิ ซาซาเบะ292005Always Sanchōme no YūhiALWAYS 三丁目の夕日ทากาชิ ยามาซากิ302006สาวฮุล่า หัวใจฮีโร่フラガールซัน-อิล อี312007รักยิ่งใหญ่ หัวใจให้เธอ東京タワー 〜オカンとボクと、時々、オトン〜โจจิ มัตสึโอกะ322008ความสุขนั้นนิรันดรおくりびとโยจิโร ทากิตะ332009The Unbroken沈まぬ太陽เซ็ตสึโร วากามัตสึ342010คำสารภาพ告白เท็ตสึยะ นากาชิมะ352011Rebirth八日目の蝉อิซูรุ นารูชิมะ362012คิริชิมะ ลาออกจากชมรมซะแล้วล่ะ桐島、部活やめるってよไดฮาจิ โยชิดะ372013The Great Passage舟を編むยูยะ อิชิอิ382014ต่อให้ต้องเกิดใหม่ ฉันก็จะกลับมาอย่างแน่นอน永遠の0ทากาชิ ยามาซากิ392015เพราะเราพี่น้องกัน海街diaryฮิโรกาซุ โคเรเอดะ402016ชินก็อตซิลล่าシン・ゴジラฮิเดอากิ อันโนะ และ ชินจิ ฮิงูจิ412017กับดักฆาตกรรมครั้งที่ 3三度目の殺人ฮิโรกาซุ โคเรเอดะ422018ครอบครัวที่ลัก万引き家族ฮิโรกาซุ โคเรเอดะ432019เดอะเจอร์นัลลิสต์新聞記者มิจิฮิโตะ ฟูจิอิ442020สัญชาตญาณความเป็นหญิงミッドナイトスワンเอจิ อูจิดะ452021สุดทางรักドライブ・マイ・カーรีวซูเกะ ฮามางูจิ
# ภาษาอาข่า
ภาษาอาข่า เป็นภาษาที่ชาวอาข่าใช้พูดในภาคใต้ของจีน (มณฑลยูนนาน), ภาคตะวันออกของพม่า (รัฐฉาน), ภาคเหนือของลาว และภาคเหนือของไทย

นักวิชาการตะวันตกจัดให้ภาษาอาข่า ภาษาฮานี และภาษาโฮนีอยู่ในภาษากลุ่มฮานี โดยถือว่าทั้งสามภาษานี้เป็นภาษาที่ไม่สามารถเข้าใจซึ่งกันและกันได้ แต่ใกล้ชิดกันอย่างมาก กลุ่มภาษาฮานีจัดอยู่ในกลุ่มย่อยโลโลใต้ของกลุ่มโลโล ส่วนนักภาษาศาสตร์ชาวจีนจัดให้ภาษากลุ่มฮานีทั้งหมด (ซึ่งรวมถึงภาษาอาข่า) เป็นภาษาถิ่นของภาษาเดียวกันตามรายงานการจำแนกกลุ่มชาติพันธุ์อย่างเป็นทางการของจีนที่จัดผู้พูดภาษากลุ่มฮานีทั้งหมดให้เป็นกลุ่มชาติพันธุ์เดียวกัน

ผู้พูดภาษาอาข่าอาศัยอยู่ในพื้นที่ภูเขาห่างไกลที่ซึ่งภาษาอาข่าได้พัฒนาเป็นแนวต่อเนื่องภาษาถิ่นที่มีขอบเขตกว้างขวาง ภาษาถิ่นจากหมู่บ้านที่ตั้งอยู่ห่างกันเพียง 10 กิโลเมตรอาจมีความแตกต่างกันอย่างเด่นชัด ความโดดเดี่ยวของชุมชนอาข่าก็ทำให้หลายหมู่บ้านแตกแขนงภาษาถิ่นออกไป วิธภาษาที่อยู่ตรงปลายทั้งสองด้านของแนวต่อเนื่องภาษาถิ่นจึงไม่สามารถเข้าใจซึ่งกันและกันได้
# สาธารณรัฐนิยมในสหราชอาณาจักร
สาธารณรัฐนิยมในสหราชอาณาจักรเป็นขบวนการทางการเมืองซึ่งมุ่งเปลี่ยนระบอบกษัตริย์ของสหราชอาณาจักรเป็นสาธารณรัฐ ซึ่งก็มีแบ่งออกเป็นฝ่ายที่ต้องการให้มีประมุขแห่งรัฐจากการเลือกตั้ง ฝ่ายที่ไม่ประสงค์ให้มีประมุขแห่งรัฐโดยสิ้นเชิง เป็นต้น

ประเทศซึ่งประกอบเป็นสหราชอาณาจักรใช้ระบอบราชาธิปไตยเกือบตลอดมาตั้งแต่ยุคกลาง แต่การปกครองระบอบสาธารณรัฐเกิดขึ้นในอังกฤษในช่วงกลางคริสต์ศตวรรษที่ 17 หลังฝ่ายรัฐสภาชนะสงครามกลางเมืองอังกฤษ เป็นช่วงที่เรียกว่า เครือจักรภพแห่งอังกฤษ (Commonwealth of England) ระหว่างปี 1649 ถึง 1660

กระแสนิยมสาธารณรัฐในบริเตนมุ่งเลิกระบอบกษัตริย์บริติชเท่านั้น แต่ยังคงรักษาสหภาพบริเตนและไม่เรียกร้องเอกราชให้แก่ประเทศองค์ประกอบ ในไอร์แลนด์เหนือ นอกจากพวกสาธารณรัฐนิยมดังบนเกาะบริเตนแล้ว คำว่า "สาธารณรัฐนิยม" ปกติใช้ในความหมายของสาธารณรัฐนิยมไอร์แลนด์ ซึ่งนอกจากต่อต้านระบอบกษัตริย์แล้ว ยังต่อต้านการมีอยู่ของรัฐบริเตนบนเกาะไอร์แลนด์ และเรียกร้องให้ไอร์แลนด์กลับมารวมกันเป็นประเทศเดียว 

และยังมีสมาชิกนิยมสาธารณรัฐของพรรคชาติสกอตและไพลด์คัมรีในเวลส์ที่เรียกร้องเอกราชของประเทศเหล่านั้นเป็นสาธารณรัฐด้วย อย่างไรก็ดี นโยบายอย่างเป็นทางการของพรรคชาติสกอตยังให้พระมหากษัตริย์บริติชเป็นประมุขแห่งรัฐของสกอตแลนด์ที่มีเอกราชอยู่ ยกเว้นประชาชนจะตัดสินใจเป็นอื่น องค์การที่สนับสนุนสาธารณรัฐนิยมในสหราชอาณาจักรที่มีชื่อเสียง เช่น รีพับลิก

 ผลสำรวจความเห็น 
800px|center
# ตำบลบัวใหญ่ (อำเภอบัวใหญ่)
บัวใหญ่ เป็นตำบลแห่งหนึ่งในอำเภอบัวใหญ่ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองบัวใหญ่ และ องค์การบริหารส่วนตำบลบัวใหญ่ 

 อาณาเขตติดต่อ 
 ทิศเหนือ ติดต่อ ตำบลด่านช้าง (อำเภอบัวใหญ่) และตำบลบัวลาย (อำเภอบัวลาย)
 ทิศใต้ ติดต่อ ตำบลหนองแจ้งใหญ่ และตำบลเสมาใหญ่ (อำเภอบัวใหญ่)
 ทิศตะวันออก ติดต่อ ตำบลกุดจอก
 ทิศตะวันตก ติดต่อ ตำบลด่านช้าง (อำเภอบัวลาย)

 การปกครอง 
 หมู่บ้าน (เขต อบต. บัวใหญ่)

 หมู่ที่ 1 ป่าตอง
 หมู่ที่ 2 โนนพลวง
 หมู่ที่ 3 หนองพะเนียด
 หมู่ที่ 4 ท่าเนิน
 หมู่ที่ 5 หนองปรือ
 หมู่ที่ 6 ห้วยโจด
 หมู่ที่ 7 หนองตะไก้
 หมู่ที่ 8 ห้วยแคน
 หมู่ที่ 9 ดอนฆ่าเสือ
 หมู่ที่ 10 สระครก
 หมู่ที่ 11 นํ้าอ้อม
 หมู่ที่ 12 หันเก่า
 หมู่ที่ 13 คึมม่วง
 หมู่ที่ 14 หนองแวงเนินสวัสดิ์

 การปกครองส่วนท้องถิ่น 
พื้นที่ของตำบลบัวใหญ่ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลเมืองบัวใหญ่                     10.626              7,176       13,522องค์การบริหารส่วนตำบลบัวใหญ่             45.35                2,460      7,849 รวม                                                 55.976             9,636       21,371
 สถิติจำนวนประชากรและบ้านของตำบลบัวใหญ่ ข้อมูล ณ ธันวาคม 2564

 สถานที่สำคัญ 

 การศึกษา
 ศูนย์พัฒนาเด็กเล็ก 2 แห่ง
 ศูนย์พัฒนาเด็กเล็ก อบต.บัวใหญ่
 ศูนย์พัฒนาเด็กเล็ก บ้านดอนฆ่าเสือ

 โรงเรียนสังกัดเทศบาลเมืองบัวใหญ่
 โรงเรียนเทศบาล 1 บ้านบัวใหญ่	
 โรงเรียนเทศบาล 2 สหกรณ์สมทบ
 โรงเรียนเทศบาล 3 บ้านหนองม่วง

 โรงเรียนประถมศึกษา
 โรงเรียนบ้านกู่
 โรงเรียนบ้านดอนฆ่าเสือ
 โรงเรียนบ้านป่าตองท่าเนินสามัคคี
 โรงเรียนบ้านหนองปรือคึมม่วง
 โรงเรียนบ้านห้วยโจด
 โรงเรียนวัดบ้านหนองตะไก้
 โรงเรียนวัดบ้านหนองหญ้าปล้อง
 โรงเรียนเอกชน
 โรงเรียนนพบุตรศึกษา (ชำนิ-แต้มนุสรณ์)	
 โรงเรียนบัวใหญ่วิทยา	
 โรงเรียนวานิชวิทยา
 โรงเรียนอมรศิลป์	

 โรงเรียนมัธยมศึกษา
 โรงเรียนบัวใหญ่
 โรงเรียนวัดประชานิมิตร

 การศาสนา

 วัด/สำนักสงฆ์
 วัดดอนขุนสนิท 
 วัดไทรงามศิริมงคล 
 วัดบัวใหญ่ 
 วัดประชานิมิตร 
 วัดศรีวนาราม 
 วัดสว่างมหาโพธิ์ 
 วัดสว่างอารมณ์ 
 วัดหนองม่วงบูรพาราม 
 วัดห้วยโจด 
 วัดหัวหนอง 
 วัดอัมพวันศรีสง่า
 วัดน้ำอ้อม 

 คริสตจักร
 คริสตจักรพระกิตติคุณอุดมธรรมบัวใหญ่
 คริสตจักรอเมซิ่งเกรซ บัวใหญ่
 คริสตจักรพระเมตตาบัวใหญ่
 ศูนย์ประกาศคริสตจักรสะพานเหลืองบัวใหญ่
# การใช้จิตเวชศาสตร์โดยมิชอบทางการเมืองในสหภาพโซเวียต
มีการใช้จิตเวชศาสตร์โดยมิชอบทางการเมืองอย่างเป็นระบบในสหภาพโซเวียต; ; ; ; ; ; ; ; ; ; ;  โดยอิงจากการตีความความขัดแย้งทางการเมืองหรือความขัดแย้งว่าเป็นปัญหาทางจิตเวช;  โดยสิ่งนี้ถูกเรียกว่า "กลไกทางจิต" ของความขัดแย้ง

ในระหว่างที่เลโอนิด เบรจเนฟดำรงตำแหน่งเลขาธิการกลาง จิตเวชศาสตร์ถูกใช้เพื่อกำจัดฝ่ายตรงข้ามทางการเมือง ("ผู้ไม่เห็นด้วย") ที่แสดงความเชื่ออย่างเปิดเผยซึ่งขัดแย้งกับกฎเกณฑ์อย่างเป็นทางการSee Vladimir Bukovsky, Judgment in Moscow (forthcoming spring 2016), Chapter 3, Back to the Future: "Deportation or the Madhouse", ตัวอย่างเช่น คำว่า "ความเมามายเชิงปรัชญา" ถูกนำมาใช้กันอย่างแพร่หลายกับความผิดปกติทางจิตที่ได้รับการวินิจฉัยเมื่อผู้คนไม่เห็นด้วยกับผู้นำคอมมิวนิสต์ของประเทศ และโดยอ้างถึงงานเขียนของผู้ก่อตั้งลัทธิมากซ์–เลนิน ทั้งคาร์ล มาคส์, ฟรีดริช เอ็งเงิลส์ และวลาดีมีร์ เลนิน ทำให้พวกเขาตกเป็นเป้าหมายของการวิพากษ์วิจารณ์

มาตราที่ 58-10 แห่งประมวลกฎหมายอาญาในยุคสตาลิน "การต่อต้านโซเวียต" ได้ถูกสงวนไว้ในประมวลกฎหมายอาญาฉบับใหม่ของสหพันธ์สาธารณรัฐสังคมนิยมโซเวียตรัสเซียใน ค.ศ. 1958 ซึ่งอยู่ในมาตราที่ 70 "การต่อต้านโซเวียตและการโฆษณาชวนเชื่อ" ใน ค.ศ. 1967 มาตราที่ 190-1 "การเผยแพร่ข้อมูลเท็จที่ถูกแต่งขึ้นมา ซึ่งสร้างความเสื่อมเสียให้แก่ระบบการเมืองและสังคมโซเวียต" ซึ่งเป็นกฎหมายที่อ่อนกว่า ถูกเพิ่มเข้าไปในประมวลกฎหมายอาญาสหพันธ์สาธารณรัฐสังคมนิยมโซเวียตรัสเซีย กฎหมายเหล่านี้มักถูกนำไปใช้ร่วมกับระบบการวินิจฉัยอาการป่วยทางจิต ซึ่งพัฒนาโดยนักวิชาการ อันเดรย์ สเนจเนฟสกี พวกเขาร่วมกันสร้างโครงประกอบการทำงานที่ความเชื่อที่ไม่ได้มาตรฐานที่สามารถกำหนดได้ง่าย ๆ ว่าเป็นความผิดทางอาญาและเป็นพื้นฐานสำหรับการวินิจฉัยทางจิตเวชในภายหลัง
 อ้างอิง 

 แหล่งที่มา 
สิ่งพิมพ์ที่เผยแพร่โดยรัฐบาลและรายงานอย่างเป็นทางการ
 
 
 
 
 
 
 

หนังสือ
 
 
 
  The ISBN printed in the document (978-5-9977-0014-9) is bad; it causes a checksum error.
 
 
 

บทความจากวารสารและบทหนังสือ
# โกดัก แบล็ก
บิล คาฮาน คาปรี (เกิด 11 มิถุนายน ค.ศ. 1997) หรือชื่อในวงการคือ โกดัก แบล็ก (Kodak Black) เป็นแร็ปเปอร์ชาวอเมริกัน เขาเริ่มมีชื่อเสียงหลังจากออกซิงเกิล "โนฟล็อกอิน" เมื่อ ค.ศ. 2014 อัลบัมเปิดตัวของเขา เพนทิงพิกเชอส์ (2017) ขึ้นถึงอันดับสามบนบิลบอร์ด 200 ขณะที่ซิงเกิล "ทันเนลวิชัน" ติดอันดับที่หกบนบิลบอร์ดฮอต 100 อัลบัมที่สอง ไดอิงทูไลฟ์ (2018) เป็นอัลบั้มแรกของเขาที่ติดอันดับหนึ่งในสหรัฐ ซิงเกิลร่วมกันอย่าง "ซีซี" (ร้องรับเชิญโดยแทรวิส สก็อตต์ และออฟเซต) ขึ้นถึงอันดับสองบนฮอต 100

ใน ค.ศ. 2019 โกดัก แบล็กถูกจับกุมข้อหามีอาวุธไว้ในครอบครองและถูกตัดสินจำคุกสี่ปี ขณะถูกจำคุก เขาออกอัลบัมชุดที่สาม บิลอิสราเอล (2020) ตามด้วยอัลบัมชุดที่สี่ แบ็กฟอร์เอเวอรีติง ใน ค.ศ. 2022 โดยมีซิงเกิลฮิตอย่าง "ซูเปอร์เกรมลิน" ขึ้นสูงสุดอันดับที่สามบนฮอต 100
# วอลเลย์บอลเนชันส์ลีก
วอลเลย์บอลเนชันส์ลีก  อาจหมายถึง
 วอลเลย์บอลชายเนชันส์ลีก
 วอลเลย์บอลหญิงเนชันส์ลีก
# โชติวุฒิ ธนาคมานุสรณ์
โชติวุฒิ ธนาคมานุสรณ์ (เกิด 26 เมษายน พ.ศ. 2526) เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในปี 2552 สังกัดพรรคประชาธิปัตย์ ปัจจุบันสังกัดพรรคพลังประชารัฐส.ส.พปชร.สิงห์บุรี ฟังปัญหาจากชาวนา ช่วยเกษตรกร ไม่มีน้ำทำนา‘ส.ส.โชติวุฒิ’ลงพื้นที่รับฟังความเห็นและความเดือดร้อนของเกษตรกรชาวนาสิงห์บุรี

 ประวัติ 
โชติวุฒิ ธนาคมานุสรณ์ เกิดเมื่อวันที่ 26 เมษายน พ.ศ. 2526 ที่ตำบลบางพุทรา อำเภอเมืองสิงห์บุรี จังหวัดสิงห์บุรี เป็นบุตรของสมศักดิ์ ธนาคมานุสรณ์ และภรณี ธนาคมานุสรณ์ สำเร็จการศึกษาระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ เขาเป็นน้องชาย ของ ชัยวุฒิ ธนาคมานุสรณ์เช็กโผปรับครม. รู้จัก"ชัยวุฒิ ธนาคมานุสรณ์” ผงาดจ่อคุม “ดีอีเอส”

 การทำงาน 
โชติวุฒิ ธนาคมานุสรณ์ เริ่มทำงานการเมืองกับพรรคประชาธิปัตย์ปรากฏการณ์แตกขั้ว “ตระกูลการเมือง” เมื่อคนในครอบครัวเป็นทั้งเครือข่าย พันธมิตร และคู่แข่ง และได้ลงสมัครรับเลือกตั้งสมาชิกสภาผู้แทนราษฎรจังหวัดสิงห์บุรีครั้งแรก ในการเลือกตั้งสมาชิกสภาผู้แทนราษฎรจังหวัดสิงห์บุรีแทนตำแหน่งที่ว่าง เนื่องจากชัยวุฒิ ธนาคมานุสรณ์ ส.ส.สิงห์บุรี สังกัดพรรคชาติไทย ถูกตัดสิทธิ์ทางการเมือง 5 ปี จากการเป็นกรรมการบริหารพรรคชาติไทยในคดียุบพรรคการเมือง พ.ศ. 2551

ต่อมาในปี 2554 ลงสมัครรับเลือกตั้งแข่งขันกับสุรสาล ผาสุข จากพรรคเพื่อไทย ผลปรากฎว่านายสุรสาล ได้คะแนนเป็นลำดับที่ 1 ได้ 59,640 คะแนน ส่วนนายโชติวุฒิ ได้ลำดับที่ 2 ได้ 39,889 คะแนน เป็นการสอบตกครั้งแรก ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งอีกครั้ง ในสังกัดพรรคพลังประชารัฐโชติวุฒิ ธนาคมานุสรณ์ สวมเสื้อ..พรรคพลังประชารัฐ ชิงสส.สิงห์บุรี และได้รับเลือกตั้งเป็น ส.ส.สมัยที่ 2 เอาชนะนายสุรสาล ผาสุข จากพรรคเพื่อไทยคู่แข่งเดิมไปได้

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ลูเกีย
ลูเกีย  เป็นสายพันธุ์โปเกมอนทั้งในแฟรนไชส์เกมโปเกมอนของนินเทนโดและเกมฟรีก และในแฟรนไชส์อนิเมะโปเกมอน ตัวละครนี้สร้างโดยชูโด ทาเกชิ และออกแบบโดยเค็ง ซูงิโมริ ลูเกียปรากฏตัวมาครั้งแรกในเกม Pokémon Gold and Silver ในปี 1999 และปรากฏตัวในหนังครั้งแรกเรื่อง Pokémon: The Movie 2000
# เอดิต แครซง
เอดิต แครซง (เกิด 27 มกราคม ค.ศ. 1934) เป็นนักเศรษฐศาสตร์และนักการเมืองชาวฝรั่งเศส เคยดำรงตำแหน่งนายกรัฐมนตรีฝรั่งเศสในช่วงระหว่าง พ.ศ. 2534–2535

แครซงเคยเป็นสมาชิกสภายุโรปในช่วงระหว่าง พ.ศ. 2522–2524 แล้วชนะการเลือกตั้งสมาชิกสมัชชาแห่งชาติในเขตเลือกตั้งที่ 2 ของจังหวัดเวียนในเดือนกรกฎาคม พ.ศ. 2524 หลังจากนั้นเป็นรัฐมนตรีว่าการกระทรวงการเกษตรในเดือนพฤษภาคม พ.ศ. 2524 ในรัฐบาลชุดแรกของนายกรัฐมนตรีปีแยร์ โมรัว ภายใต้ประธานาธิบดีฟร็องซัว มีแตร็อง แล้วเป็นรัฐมนตรีว่าการกระทรวงการค้าต่างประเทศและการท่องเที่ยวในเดือนมีนาคม พ.ศ. 2526 จากนั้นได้รับตำแหน่งรัฐมนตรีว่าการกระทรวงการพัฒนาอุตสาหกรรมและการค้าต่างประเทศในเดือนกรกฎาคม พ.ศ. 2527 ในรัฐบาลของนายกรัฐมนตรีโลร็อง ฟาบียุส

ต่อมาใน พ.ศ. 2529 เธอชนะการเลือกตั้งสมาชิกสมัชชาแห่งชาติในจังหวัดเวียน แล้วได้รับเลือกอีกครั้งใน พ.ศ. 2531 ในเขตเลือกตั้งที่ 4 ของจังหวัดเวียน ก่อนที่จะเข้ารับตำแหน่งรัฐมนตรีว่าการกระทรวงกิจการยุโรปในรัฐบาลชุดแรกและชุดที่ 2 ของนายกรัฐมนตรีมีแชล รอการ์

ใน พ.ศ. 2534 มีแตร็องได้แต่งตั้งแครซงเป็นหัวหน้ารัฐบาลต่อจากรอการ์ แครซงเป็นผู้หญิงคนแรกที่ได้รับการแต่งตั้งเป็นนายกรัฐมนตรี แต่เธอเสียคะแนนนิยมอย่างรวดเร็วและถูกบังคับให้ลาออกจากตำแหน่งในเดือนเมษายน พ.ศ. 2535 หลังจากได้รับการแต่งตั้งไม่ถึงหนึ่งปี
# เมซีเย 13
เมซีเย 13 (รู้จักกันดีในชื่อ กระจุกดาวเฮอร์คิวลีส หรือ เอ็ม 13 หรือ เอ็นจีซี 6205) เป็นกระจุกดาวทรงกลมที่มีดาวฤกษ์หลายแสนดวง ตั้งอยู่ในกลุ่มดาวเฮอร์คิวลีส

 การค้นพบและการสังเกต 
ถูกค้นพบโดย เอ็ดมันด์ แฮลลีย์ ในปี พ.ศ. 2257 ต่อมา ชาร์ล เมซีเย บันทึกวัตถุนี้ในวันที่ 1 มิถุนายน พ.ศ. 2307 ถ้าอยู่ไกลเมืองมีท้องฟ้ามืดสนิท สามารถมองเห็น เอ็ม 13 ได้ด้วยตาเปล่า โดยเห็นเป็นแสงทรงกลมที่สว่างจ้าในกล้องสองตาหรือกล้องโทรทรรศน์ ต้องการกล้องโทรทรรศน์ขนาดใหญ่ (ไม่น้อยกว่า 4 นิ้ว) เพื่อได้เห็นดาวฤกษ์ภายในวัตถุนี้ เอ็ม 13 มีขนาดความส่องสว่างปรากฏ 5.8 แล้วมีขนาดเส้นผ่านศูนย์กลางประมาณ 23 ลิปดา แกแลกซี เอ็นจีซี 6207  และแกแลกซี ไอซี 4617  ตั้งอยู่ใกล้กับ เอ็ม 13

 ลักษณะ 
เอ็ม 13 มีขนาดเส้นผ่านศูนย์กลางประมาณ 145 ปีแสง และมีดาวสมาชิกหลายแสนดวง ดาวสมาชิกที่สว่างที่สุดคือดาวแปรแสง V11 (รู้จักกันดีในชื่อ V1554 Herculis) เป็นดาวยักษ์แดงและมีขนาดโชติมาตรปรากฏ 11.95 เอ็ม 13 ตั้งอยู่ห่างจากโลกประมาณ 22,200 ถึง 25,000 ปีแสง และเอ็ม 13 เป็นกระจุกดาวทรงกลมหนึ่งในกว่าร้อยกลุ่มที่โคจรรอบใจกลางทางช้างเผือก นักดาราศาสตร์มองเห็นดาวฤกษ์ภายในวัตถุนี้ครั้งแรกในปี พ.ศ. 2322 เมื่อเทียบกับดาวฤกษ์ในละแวกใกล้เคียงของดวงอาทิตย์ ดาวฤกษ์ของ เอ็ม 13 นั้นมีความหนาแน่นมากกว่าร้อยเท่า ดาวฤกษ์เหล่านี้อยู่ใกล้กันมากจนบางครั้งก็ชนกันและก่อกำเนิดดาวดวงใหม่ ดาวฤกษ์อายุน้อยที่ก่อตัวขึ้นใหม่นี้เรียกว่าดาวแปลกพวกสีน้ำเงิน ซึ่งเป็นเรื่องน่าสนใจเป็นพิเศษสำหรับนักดาราศาสตร์

ดาวแปรแสง V63 และ V64 เป็นดาวฤกษ์สมาชิกที่ถูกค้นพบจากประเทศสเปน ในเดือนเมษายน พ.ศ. 2564 และมีนาคม พ.ศ. 2565 ตามลำดับ

 ข้อความอาเรซีโบ 
วันที่ 16 พฤศจิกายน พ.ศ. 2517 นักดาราศาสตร์ส่งข้อความคลื่นวิทยุชื่อข้อความอาเรซีโบ  จากกล้องโทรทรรศน์วิทยุอาเรซีโบไปที่ เอ็ม 13 เพื่อเป็นการทดลองในการติดต่อกับอารยธรรมนอกโลกที่อาจเกิดขึ้นในกระจุกดาว ข้อความอาเรซีโบมีข้อมูลที่เข้ารหัสเกี่ยวกับเผ่าพันธุ์มนุษย์, ดีเอ็นเอ, เลขอะตอม, ตำแหน่งของโลก และข้อมูลอื่น ๆ เอ็ม 13 ได้รับเลือกเนื่องจากเป็นกระจุกดาวขนาดใหญ่และค่อนข้างใกล้ กระจุกดาวจะเคลื่อนผ่านอวกาศในช่วงเวลาที่สัญญาณเดินทางไป ทำให้มีความคิดเห็นที่แตกต่างกันว่ากระจุกดาวจะอยู่ในตำแหน่งที่จะรับข้อความตามเวลาที่ไปถึงได้หรือไม่
# บาร์เรียด
บาร์เรียด  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเค็ง ซูงิโมริ
# อันเจโล โมรีออนโด
อันเจโล โมรีออนโด (6 มิถุนายน 1851 – 31 พฤษภาคม 1914) เป็นนักประดิษฐ์ชาวอิตาลี ถือกันว่าเป็นผู้จดทะเบียนสิทธิบัตรที่เก่าแก่ที่สุดสำหรับเครื่องทำกาแฟเอสเปรสโซ เมื่อปี 1884

โมรีออนโดเกิดในครอบครัวนักธุรกิจ ในฐานะนักธุรกิจ เขายังเคยเข้าซื้อกิจการของ Grand-Hotel Ligure ในย่านใจกลางของ Piazza Carlo Felice และ American Bar ใน Galleria Nazionale ใน Via Roma

 เครื่องทำเอสเปรสโซเครื่องแรก 
โมรีออนโดนำเสนอสิ่งประดิษฐ์ของเขาในเทศกาลเจเนรัลเอ็กซ์โปตูริน (General Expo of Turin) ในปี 1884 และได้รับรางวัลเหรียญทองแดง เครื่องทำเอสเปรสโซของเขาสร้างขึ้นจริงโดยวิศวกรชื่อ Martina

สิทธิบัตรได้รับการอัปเดตเพิ่มเติมในวันที่ 20 พฤศจิกายน 1884 และได้รับการขึ้นทะเบียนสิทธิบัตรสากลหลังขึ้นจดทะเบียนในปารีสเมื่อ 23 ตุลาคม 1885 นับจากนั้น โมรีออนโดยังคงพัฒนาสิ่งประดิษฐ์ของเขาอยู่เรื่อย ๆ โดยทุกการปรับแต่งของเขาก็นำไปจดสิทธิบัตรใหม่ต่อ

โมรีออนโดไม่เคยนำสิ่งประดิษฐ์ของเขาไปสู่การผลิตในระดับอุตสาหกรรม มีเพียงเครื่องที่สร้างขึ้นเองด้วยมือไม่กี่เครื่องเท่านั้น

นักประวัติศาสตร์ผู้เขียนเกี่ยวกับประวัติศาสตร์กาแฟ เอียน เบิร์นสเตน (Ian Bersten) อ้างว่าเป็นนักวิชาการคนแรกที่ค้นพบสิทธิบัตรของโมรีออนโดยเบิร์นสเตนบรรยายถึงสิ่งประดิษฐ์นี้ว่าเป็น "เครื่องจักรสำหรับบาร์ สัญชาติอิตาลี เครื่องแรก ทำงานโดยควบคุมไอน้ำและน้ำขาเข้าแยกกันผ่านทางกาแฟ" ("the first Italian bar machine that controlled the supply of steam and water separately through the coffee") และถือให้โมรีออนโดเป็น "หนึ่งในผู้ประดิษฐ์คนแรก ๆ ของเครื่องทำเอสเปรสโซ"